દરમિયાન થોડા દિવસ પહેલા યુવતી કાંકરિયા નજીકથી પસાર થઈ રહી હતી ત્યારે બે બાઈક પર બે યુવક અને યુવતી તેની પાસે આવ્યાં હતા અને માર્ચ મહિનામાં બળાત્કાર કરી તેની પાસેથી લૂંટી લીધેલું પર્સ અને ફોન પાછા આપી ધમકી આપી તેને નશાનું ઈન્જેક્શન આપ્યું હતું. ત્યારબાદ બે દિવસ પછી ફરીથી કાળા રંગની સ્કોર્પીઓ કારમાં તેનું ઘર નજીકથી અપહરણ કરી બે જણાએ કારમાં જ તેના કપડાં કાઢી દુર્વ્યવહાર કરી તેને રસ્તામાં ઉતારી ફરાર થઈ ગયા હતા. ભાંગી પડેલી યુવતીએ અંતે ઘટનાની જાણ પરિવારને કરતા પરિવારે સેટેલાઈટ પોલીસમાં ગુનો નોંધાવ્યો હતો. યુવતીએ ફરિયાદમાં જણાવ્યું છે કે, તમામ વખતે આરોપીઓએ મોઢે મંકી કેપ કે રૂમાલ બાંધ્યો હોઇ તે કોઈને ઓળખતી નથી અને કારનો નંબર પણ તેણે જોયો નથી.